Diari Oficial de la Generalitat Valenciana


Sumari del DOGV 9348, del 26-05-2022 (2022/4597)

Extracte de la Resolució de 20 de maig de 2022, del vicepresident executiu de l'Agència Valenciana de la Innovació (AVI), per la qual es modifica la Resolució de 7 d'abril de 2022, per la qual es convoquen ajudes en matèria d'enfortiment i desenvolupament del Sistema Valencià d'Innovació, per a la millora del model productiu per als exercicis 2022 a 2024, corresponents al Programa de promoció del talent: agents d'innovació, incorporació d'investigadors i tecnòlegs per a projectes d'innovació en empreses i doctorands empresarials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9348

Data del DOGV
:   26-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4597


Data del document
:   20-05-2022

Organisme emissor
:   Agència Valenciana de la Innovació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 20 de maig de 2022, del vicepresident executiu de l'Agència Valenciana de la Innovació (AVI), per la qual es modifica la Resolució de 7 d'abril de 2022, per la qual es convoquen ajudes en matèria d'enfortiment i desenvolupament del Sistema Valencià d'Innovació, per a la millora del model productiu per als exercicis 2022 a 2024, corresponents al Programa de promoció del talent: agents d'innovació, incorporació d'investigadors i tecnòlegs per a projectes d'innovació en empreses i doctorands empresarials. [2022/4597]  
BDNS (identif.): 619977.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/619977  
i en l'adreça web de l'AVI:  
http://innoavi.es/actuaciones-proyectos/  
  
Primer  
Es modifica l'apartat 5.2.3 del resolc quart de la Resolució de 7 d'abril de 2022, del vicepresident executiu de l'Agència Valenciana de la Innovació, per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per als exercicis 2022 a 2024.  
La modificació queda redactada com segueix:  
«5.2.3. En cas de tindre l'obligació de disposar d'un pla d'igualtat, acreditació documental d'aquest pla, degudament negociat i aprovat.  
  
A aquest efecte, han de disposar d'un pla d'igualtat:  
a) Les empreses de cinquanta o més treballadors, conforme amb el que disposa l'article 45.2 de la Llei orgànica 3/2007, de 22 de març, per a la igualtat efectiva de dones i homes.  
b) Les empreses de menys de cinquanta treballadors quan així s'establisca en el conveni col·lectiu aplicable, en els termes que hi preveu, conforme amb el que disposa l'article 45.3 de l'esmentada Llei orgànica 3/2007, de 22 de març.  
c) Les empreses o organitzacions participades majoritàriament amb capital públic (empreses públiques autonòmiques, provincials i municipals), conforme amb el que disposa quant a l'elaboració d'un pla d'igualtat, en l'article 20.4 de la Llei 9/2003, de 2 d'abril, de la Generalitat, per a la igualtat entre dones i homes, en relació amb l'apartat 1 de la disposició addicional única del Decret 133/2007, de 27 de juliol, del Consell.  
d) Les administracions públiques, conforme amb el que disposa la disposició addicional setena del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, entre les quals s'inclouen totes les entitats esmentades com a administracions públiques en l'article 2.1 d'aquesta norma.»  
  
  
Segon. Nou termini de presentació de sol·licituds i una altra documentació  
1. El termini de presentació de noves sol·licituds per a qualsevol dels programes d'ajudes convocades mitjançant Resolució de 7 d'abril de 2022, del vicepresident executiu de l'Agència Valenciana de la Innovació, serà de 15 dies hàbils a partir de l'endemà de la publicació de l'extracte d'aquesta resolució de modificació en el Diari Oficial de la Generalitat Valenciana.  
Només seran admeses les sol·licituds que hagen sigut gravades en la seu electrònica de la Generalitat abans de les 14.00 hores de l'últim dia de termini de presentació.  
2. Aquest nou termini de presentació de sol·licituds solament es concedeix a aquelles entitats que, no havent presentat cap sol·licitud d'ajuda a la convocatòria ara modificada, es vegen afectades per la modificació efectuada, és a dir, aquelles que han de disposar d'un pla d'igualtat conforme amb la nova redacció de l'apartat 5.2.3 del resolc quart de la Resolució de 7 d'abril de 2022.  
3. Les entitats que van presentar la seua sol·licitud d'ajuda en el termini concedit a aquest efecte mitjançant la publicació en el DOGV de l'extracte corresponent de la Resolució de 7 d'abril de 2022, únicament hauran de presentar en el termini de 15 dies hàbils a partir de l'endemà de la publicació de l'extracte d'aquesta resolució de modificació, el degut pla d'igualtat, i això solament en cas que estant obligades com a conseqüència de la nova redacció de l'apartat 5.2.3 del seu resolc quart, no l'hagen acompanyat de manera voluntària a aquella sol·licitud.  
  
  
València, 20 de maig de 2022.- El vicepresident executiu de l'AVI: Andrés García Reche.